Hans Georg Dehmelt

Hans Georg Dehmelt (født 9. september 1922 i Görlitz, Tyskland, død 7. mars 2017 i Seattle i USA) var en tysk-født amerikansk fysiker, som mottok Nobelprisen i fysikk i 1989 sammen med Wolfgang Paul for «utviklingen av ionefellen». Prisen ble også delt med Norman Ramsey, for «oppfinnelsen av metoden med separerte oscillerende felt og dens anvendelse i hydrogen-maser og andre atomklokker».

Dehmelt studerte fysikk ved universitetet i Göttingen og tok doktorgrad i 1950. I 1952 flyttet han til USA og Duke University i Nord-Carolina. I 1961 ble han professor ved University of Washington i Seattle.

Sammen med Wolfgang Paul utviklet han den såkalte ionefellen, som man kan  benytte for å fange og studere et enkelt elektron  eller ion med stor presisjon.

 Referanser 

 Eksterne lenker 

Kategori:Fysikere fra USA
Kategori:Tyske fysikere
Kategori:Nobelprisvinnere fra USA
Kategori:Tyske nobelprisvinnere
Kategori:Nobelprisvinnere (fysikk)
Kategori:Personer fra Görlitz